Mokusario tvenkinys
Mokusario tvenkinys (isp. embalse Mocúzari) arba Adolfo Ruiso Kortineso tvenkinys (isp. embalse Adolfo Ruiz Cortines) – tvenkinys šiaurės vakarų Meksikoje, Sonoros valstijoje, 40 km į šiaurės rytus nuo Navachoa. Sudarytas 1959 m. užtvenkus Majo upę ties El Mokusarito gyvenviete. Telkšo 137 m aukštyje. Tvenkinio ilgis 30 km, plotis iki 7 km. Mokusario užtvanka 62 m aukščio. Įrengta hidroelektrinė, kurios instaliacinė galia 10 MW. Pavadinta Meksikos prezidento Adolfo Ruiso Kortineso garbei.